नौकरियों में पारदर्शिता से सरकार ने खत्म किया भाई भतीजावाद
पिहोवा | हरियाणाकर्मचारी चयन आयोग के वाइस चेयरमैन भोपाल सिंह ने कहा कि प्रदेश सरकार ने सरकारी नौकरियों में भाई भतीजावाद भ्रष्टाचार को खत्म करने के लिए पारदर्शी नीति बनाई है। केवल पात्र व्यक्ति को ही नौकरी दी जा रही हैं। वे शनिवार को सुरमी स्कूल के मुख्याध्यापक सुखविंद्र सिंह के निवास पर बातचीत कर रहे थे। इस अवसर पर हरियाणा राजकीय अध्यापक संघ के प्रांतीय कोषाध्यक्ष सुखविंद्र सिंह ने अध्यापकों की समस्याओं से चेयरमैन को अवगत कराया और अध्यापकों के खाली पदों को भरने का प्रयास शुरू करवाने की मांग सरकार तक पहुंचाने की बात भी रखी। डिप्टी चेयरमैन को मुख्याध्यापक सुखविंद्र सिंह की ओर से स्मृति चिन्ह भेंट कर सम्मानित किया गया। इस अवसर पर मनिंद्र सिंह, मनजीत कौर, जसविंद्र कौर, कंवलजीत सिंह पूर्व सरपंच नसीब सिंह सहित कई लोग मौजूद थे।
hin_Deva hin_Deva